Obama velur vísindamann í ráðherraembætti Barack Obama mun útnefna vísindamanninn Steven Chu í embætti orkumálaráðherra , að sögn bandarískra fjölmiðla . Chu er sérfræðingur í orkumálum og yfirmaður Lawrence Berkeley rannsóknarstofunnar . Hann fékk m.a . Nóbelsverðlaunin í eðlisfræði árið 1997 ásamt fleirum fyrir rannsóknir á atómum og hefur rannsakað leiðir til að berjast gegn hlýnun jarðar með vísindalegum aðferðum . Þá mun Obama útnefna Lisu Jackson í embætti yfirmanns bandarísku umhverfisstofnunarinnar og Carol Browner , sem var yfirmaður stofnunarinnar á forsetatíð Bills Clintons , mun samræma stefnu forsetaembættisins í orku - umhverfis - og loftslagsmálum . Obama hefur sagt , að hann muni leggja mikla áherslu á að berjast gegn loftslagsbreytingum .